મુંબઈ , 15 સપ્ટેમ્બર : બૉલીવુડના રૉક એક્ટર સલમાન ખાન હવે ફાઇનલી ફેસબુક પર આવી જ ગયાં છે . હવે બિગ બી અમિતાભ બચ્ચનની જેમ સલમાન ખાન પણ પોતાની પર્સનલ લાઇફની કેટલીક બહુ જ ખાસ વાતો ફેસબુકના માધ્યમથી પોતાના ફેંસ સાથે શેર કરશે . ફેસબુક પર આવતા જ સૌપ્રથમ તો સલમાને પોતાની બહુ ખાસ અને બહુ નજીકની બે લોકોની તસવીર મુકી છે અને તે છે તેના કૂતરા . જુઓ આ સુંદર તસ્વીર . તેને જોઈને એવું જ લાગે છે કે સલ્લુને પોતાના બંને કૂતરાઓ સાથે બેડ શેર કરવામાં કોઈ વાંધો નથી . આ તસવીર જોતા એક વાત સ્પષ્ટ થઈ જાય છે કે સલમાન ખાન પોતાના બંને કૂતરાઓ સાથે કેટલો પ્રેમ કરે છે . આ બંને કૂતરાઓના નામ માઇસન અને માઇઝાન છે . તેમાંથી માઇસન કેટલાંક વર્ષો અગાઉ જ મૃત્યુ પામ્યુ હતું . તે વખતે સલમાન પોતાની ફિલ્મ લંડન ડ્રીમ્સનું શુટિંગ કરી રહ્યા હતાં . પણ માઇઝાન હજુ પણ સલમાન ખાનની જાન છે . માઇસનના મોતના સમાચારથી સલમાન ખાન ઘણાં દુઃખી અને શૉક્ડ થયા હતાં , કારણ કે તે જ દિવસે તેમણે ટ્વિટર પર પોતાના ટ્વિટ વડે પોતાના બંને પ્યારા કૂતરાઓ વિશે લખ્યુ હતું , ‘દર રોજ જ્યારે હું શુટિંગ ઉપરથી પરત ફરુ છું , તો સૌપ્રથમ પોતાના બંને ચેમ્પિયન્સ સાથે સમય વિતાવુ છુ , જેમના નામ મેં માઇસન અને માઇઝાન રાખ્યાં છે . તે જ મારી લાઇફ છે અને હું તેમને માટે બહુ પસેંસિવ છું . જોકે હું તેમને માણસ નથી કહી શકતો , પણ હું તેમને કૂતરા કે પેટ કહેવાનું પણ પસંદ નથી કરતો . '